sagorsarker/bangla-wikipedia huggingface dataset:
ডেভিড সিনকক

ডেভিড জন সিনকক (; জন্ম: ১ ফেব্রুয়ারি, ১৯৪২) দক্ষিণ অস্ট্রেলিয়ার উত্তর অ্যাডিলেড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ স্লো লেফট-আর্ম চায়নাম্যান বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ‘এভিলডিক’ ডাকনামে পরিচিত ডেভিড সিনকক।
১৯৬০-৬১ মৌসুম থেকে ১৯৬৫-৬৬ মৌসুম পর্যন্ত ডেভিড সিনককের প্রথম-শ্রেণীর খেলোয়াড়ী জীবন চলমান ছিল। দুর্লভ প্রকৃতির চায়নাম্যান বোলার ছিলেন তিনি।
১৯৬০-৬১ মৌসুমের অভিষেক খেলায় দূর্দান্ত ক্রীড়াশৈলী প্রদর্শন করেন। অ্যাডিলেডে নিউ সাউথ ওয়েলসের বিপক্ষে ৬/৫২ পান তিনি। তারপর থেকেই স্থিতিশীলতা আনয়ণে তাকে বেশ প্রতিকূল অবস্থার মুখোমুখি হতে হয়।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডেভিড সিনকক। ৪ ডিসেম্বর, ১৯৬৪ তারিখে মেলবোর্নে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৬৬ তারিখে সিডনিতে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
দলীয় সঙ্গীরা তাকে ‘এভিলডিক’ নামে ডাকতেন। গ্যারি সোবার্সের মতে, আমার বিপক্ষে অন্যতম সেরা কৌতুহলোদ্দীপক বোলার তিনি। অন্য যে-কোন বোলারের তুলনায় তিনি বলকে বেশ ঘোরাতে পারতেন ও তার গুগলি বলগুলো বেশ সমীহের ছিল। তবে, সোবার্সের অভিমত, তার বোলিংয়ে ধারাবাহিকতা ছিল না; এ পায়ে লাফিয়ে প্রত্যেক বলকে ফুল টস আকৃতির খেলার অযোগ্য বোলিং করতেন।
১৯৬৫-৬৬ মৌসুমের অ্যাশেজ সিরিজের তৃতীয় টেস্টে সর্বশেষ খেলেন। সিডনিতে ইংল্যান্ডের বিপক্ষে ঐ টেস্টে ০/৯৮ করেন। তবে, বেশ লড়াকুচিত্তে ২৯ ও ২৭ রান তুলতে সমর্থ হন। কিন্তু, খেলায় অস্ট্রেলিয়া দল নিজ ভূমিতে ৫০ বছরের অধিক সময়ের ব্যবধানে নিকৃষ্টতম পরাজয়ের কবলে নিপতিত হয়। দল নির্বাচকমণ্ডলী পাঁচজন খেলোয়াড়কে বাদ দেয়। সিনককসহ ভারতপ্রাপ্ত অধিনায়ক ব্রায়ান বুথকে আর অস্ট্রেলিয়ার পক্ষে খেলতে দেখা যায়নি।
অংশগ্রহণকৃত তিন টেস্টে তেমন সফলতার স্বাক্ষর রাখতে পারেননি। একবার তিনি গিডিওন হেইকে বলেছিলেন যে, ‘খেলায় তিনি পুণরাবৃত্তি ঘটাতে পারবেন না বলেই বেশ তাড়াতাড়ি অবসর নিয়েছেন। কোন ব্যাটসম্যানকে শুরুতেই আউট করতে না পারলে আর তিনি ঐ ব্যাটসম্যানের মুখোমুখি হতে চান না। ’
১৯৬৫-৬৬ মৌসুম শেষে প্রথম-শ্রেণীর ক্রিকেট খেলায় অংশগ্রহণ করা থেকে বিরত থাকেন। এরপর, সিডনিতে চলে যান। সেখানে সিডনি গ্রেড ক্রিকেটে নর্দার্ন ডিস্ট্রিক্টের পক্ষে খেলেন।
পরবর্তীকালে তিনি মন্তব্য করেছিলেন যে, নিশ্চিতভাবেই আমি পেশাদার ক্রীড়াবিদ হতে চাইনি। একবার আমি এ সুযোগ পেলেও কখনো চাইনি যে পরের সপ্তাহেই আমাকে বিদেয় নিতে হবে। ব্যক্তিগত জীবনে তিনি সফল ব্যবসায় নির্বাহীর ভূমিকায় অবতীর্ণ হয়েছেন।
অসমিয়াম

অসমিয়াম (গ্রিক ὀσμή "osme", "smell" থেকে) একটি রাসায়নিক মৌল প্রতীক Os এবং পারমাণবিক সংখ্যা ৭৬। এটি প্ল্যাটিনাম গ্রুপের একটি কঠিন, ভঙ্গুর, নীল-সাদা রূপান্তর ধাতু।
অসমিয়াম পরীক্ষামূলকভাবে পরিমাপ করা হয়, একটি পরীক্ষামূলকভাবে পরিমাপ (এক্স-রে স্ফটিকোগ্রাফি) হয় এর ঘনত্ব । প্রস্তুতকারকরা প্ল্যাটিনাম, আইরিডিয়াম এবং অন্যান্য প্ল্যাটিনাম-গ্রুপের ধাতুগুলির সাথে তার খাদ মেশিয়ে ঝরনা কলমের নিব, বৈদ্যুতিক সংযোগ এবং অন্যান্য অ্যাপ্লিকেশানগুলিতে চরম স্থায়িত্ব এবং কঠোরতার প্রয়োজনে ব্যবহার করা হয়।
অসমিয়াম একটি নীল-ধূসর আভা এবং ঘন স্থিতিশীল উপাদান আছে; এটি সীসার থেকে প্রায় দ্বিগুণ ঘন এবং ইরিডিয়ামের তুলনায় সামান্য ঘনত্ব
নবা কাল

নবাকাল (দেবনাগরী नवा काल) একটি মারাঠি দৈনিক পত্রিকা। এর সদর দফতর ভারতের মহারাষ্ট্র রাজ্যের রাজধানী মুম্বাইয়ে অবস্থিত। এর বর্তমান মালিক সম্পাদক নীলকান্ত খাদিলকর। ভারতের আধুনিক ইতিহাস গবেষক রবিন জেফারি খাদিলকরকে এই ছোট সংবাদপত্রের অন্যতম উল্লেখযোগ্য এবং স্বনির্ভর মালিক বলে অভিহিত করেছিলেন। স্বাধীনতা পূর্ব মুম্বইয়ে একে কংগ্রেসের কাগজ হিসাবে বর্ণনা করা হয়েছে, সাময়িকভাবে এটি শিবসেনার সাথে জোটবদ্ধ বলেও বিবেচিত হয়েছে। ১৯৯৯ সালে "নবা কাল" মহারাষ্ট্রের সকল সংবাদপত্রের ৮% প্রচলন ভাগ এবং ২৭% পাঠক ভাগ ছিল। ১৯৫০-এর দশকে নীলকান্ত খালিদকরের বাবা কৃষ্ণজি প্রভাকর খাদিলকরের সময় "নবা কালের" প্রচলন ৮০০ -তে নেমে গিয়েছিল এবং কাগজ "প্রায় বন্ধ" হয়ে যাওয়ার উপক্রম হয়েছিল।
১৯২১ সালে, ভারতের স্বাধীনতা কর্মী বাল গঙ্গাধর তিলকের মৃত্যুর পরে, তাঁর অনুরাগীরা "লোকমান্য" প্রতিষ্ঠা করেছিলেন। কৃষ্ণজি প্রভাকর খাদিলকর এর সম্পাদনা গ্রহণ করেছিলেন। ১৯২৩ সালে তিনি "লোকমান্য" থেকে পদত্যাগ করেছিলেন, কারণ তিনি গান্ধীর মতাদর্শকে সমর্থন করেতেন কিন্তু এর প্রবর্তকরা তা পছন্দ করতো না। মার্চ ১৯২৩-এ খালিদকর তার নিজের সংবাদপত্র "নবা কাল" শুরু করেন"," যা গান্ধীর কর্মসূচিকে সমর্থন করে" এবং তার সম্পাদকীয়তে তিনি "গান্ধীর দর্শন প্রচার করেন<nowiki>"</nowiki>।
মিশরের একবিংশ রাজবংশ

মিশরের একবিংশ রাজবংশ (সংক্ষেপে রাজবংশ ২১, বিকল্পে ২১শ রাজবংশ) বলতে সাধারণভাবে প্রাচীন মিশরের তৃতীয় অন্তর্বর্তী যুগপর্যায়ের প্রথম রাজবংশটিকে বোঝায়। এই রাজবংশের শাসনকাল ছিল খ্রিস্টপূর্ব ১০৬৯ অব্দ থেকে খ্রিস্টপূর্ব ৯৪৫ অব্দ।
তৃতীয় রামেসিসের রাজত্বকালের পর মিশরে রাজশক্তির এক দীর্ঘ ও মন্থর পতন ঘটে। একবিংশ রাজবংশের ফ্যারাওগণ তানিস থেকে রাজ্য শাসন করতেন। কিন্তু তাঁরা প্রধানত সক্রিয় ছিলেন তাঁদের নিয়ন্ত্রণাধীন নিম্ন মিশর অঞ্চলে। রাজনৈতিক রাজধানী তানিসে হওয়ায় এই রাজবংশটিকে "তানিসীয়" রাজবংশও বলা হয়। অন্যদিকে থিবসে আমুনের মহাপুরোহিতগণ ছিলেন মধ্য ও উচ্চ মিশর অঞ্চলের অলিখিত অথচ প্রকৃত শাসক। পরবর্তীকালের মিশরীয় পুরোহিত সেবেন্নিটোসের মানেথো মিশরীয় রাজ-ইতিহাস সম্পর্কে তাঁর সংক্ষিপ্ত বিবরণীতে লেখেন যে, "মিশরের একবিংশ রাজবংশ ১৩০ বছর স্থায়ী হয়েছিল।"
মারিৎজার যুদ্ধ

মারিৎজার যুদ্ধ, অথবা চেরনোমেনের যুদ্ধ (, , ) ছিলো সেপ্টেম্বর ১৩৭১ সালে মধ্যবর্তী মারিৎজা নদীর কাছে লালা শাহিন পাশা এবং এভ্রেনোস দ্বারা পরিচালিত উসমানীয় বাহিনীর এবং রাজা ভুকাইন এবং তাঁর ভাই ডেস্পট জোভান উগলিয়েশার নেতৃত্বাধীন সার্বীয় সেনাবাহিনীর মধ্যকার সংঘটিত যুদ্ধ। সার্বীয়রা মারিৎসার প্রথম যুদ্ধের প্রতিশোধ নিতে চেয়েছিলো।
মারিৎজা যুদ্ধের আগে ভুকাশিন সার্বীয় সাম্রাজ্যের জন্য স্কদার (বর্তমানে শকোদার) পুনরায় দখল করার পরিকল্পনা করেন। রাজা ভুকাশিন এবং তাঁর পুত্র যুবরাজ মার্কোর নেতৃত্বাধীন সেনাবাহিনী ১৩৭১ সালের জুনে স্কাদেরের দিকে অগ্রসর হয়। কিন্তু যখন তাদের পূর্ব থেকে একটি বড় উসমানী সেনাবাহিনী অগ্রসর হওয়ার খবর আসে, তখন তারা মারিৎজার যুদ্ধের প্রস্তুতির জন্য পূর্ব দিকে এগিয়ে যায়।
খ্রিস্টান সেনাবাহিনীর সংখ্যা ছিলো ৫০,০০০–৭০,০০০ জন। বেশিরভাগ সূত্রই বেশি সংখ্যার ব্যাপারে একমত হয়। প্রথম মুরাদ আনাতোলিয়ায় থাকাকালীন ডেস্পট উগলিয়েজা উসমানীয়দের রাজধানী এদিরনের উপর আশ্চর্য আক্রমণ করতে চেয়েছিল। উসমানীয় সেনাবাহিনী ছিল অনেক ছোট, বাইজেন্টাইন গ্রীক পণ্ডিত লাওনিকোস চালকোকন্ডাইলস এবং অন্যান্য উৎস ৮০০ পুরুষের সংখ্যা দিয়েছেন। উচ্চতর কৌশলের কারণে, খ্রিস্টান শিবিরে রাতে একটি অভিযান পরিচালনা করে, শাহিন পাশা খ্রিস্টান সেনাবাহিনীকে পরাজিত করতে এবং রাজা ভুকানিশকে এবং উগলিয়েশাকে হত্যা করতে হন। হাজার হাজার খ্রিস্টান মারা গিয়েছিল এবং হাজার হাজার লোক পালানোর চেষ্টা করার সময় মারিৎজা নদীতে ডুবে গিয়েছিল। যুদ্ধের পরে মারিৎজা রক্ত ​​দিয়ে লাল রঙের হয়ে গিয়েছিলো।
এই যুদ্ধের পরে মেসিডোনিয়া এবং থ্রেসের কিছু অংশ উসমানীয়দের অধীনে আসে। যুদ্ধটি বলকান জয় করার জন্য উসমানীয় অভিযানের একটি অংশ ছিল। এর আগে উসমানীয়রা আধুনিক বুলগেরিয়ায় সোজোপল দখল করেছিল এবং পরে আধুনিক গ্রীসের ড্রামা, কাভেলা এবং সেরাই শহর দখল করে সফল হয়েছিল। পরবর্তী সসময়ে ১৩৮৯ সালে কসোভোর যুদ্ধটি হয়েছিলো।
কেমরে প্রিমিয়ার

কেমরে প্রিমিয়ার (এছাড়াও লিগ অফ ওয়েলস অথবা ওয়েলস প্রিমিয়ার লিগ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত ওয়েলসের একটি পেশাদার লিগ। ২০১৯– ২০ মৌসুমে, এই লিগের পরিবর্তন করে কেমরে প্রিমিয়ার রাখা হয়। এই লিগটি ওয়েলস ফুটবল লিগ পদ্ধতির শীর্ষস্তরের ফুটবল প্রতিযোগিতা। ওয়েলস ফুটবল এসোসিয়েশন দ্বারা পরিচালিত কেমরে প্রিমিয়ারে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং প্লে-অফ পর্ব শেষে পয়েন্ট তালিকার নিচের দিকের দুটি দল কেমরে উত্তর অথবা কেমরে দক্ষিণে অবনমিত হয়।
কেমরে প্রিমিয়ারের প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৬টি দল প্লে-অফ পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে একটি করে ম্যাচ খেলে। প্লে-অফ পর্ব শেষে, নিচের দুটি ক্লাবটি স্বয়ংক্রিয়ভাবে ওয়েলস ফুটবল লিগ পদ্ধতির দ্বিতীয় স্তরে অবনমিত হয়। একই সাথে, দুটি দল স্বয়ংক্রিয়ভাবে কেমরে প্রিমিয়ারে উন্নীত হয়।
মহারাষ্ট্র টাইমস

মহারাষ্ট্র টাইমস (), কথোপকথনকে মারাঠি কথ্য ভাষায় 'ম টা' (मटा) হিসাবে উল্লেখ করা হয়, এটি ভারতের মুম্বই ভিত্তিক একটি মারাঠি পত্রিকা। এটি দেশের নবম বৃহত্তম বিক্রি হওয়া দৈনিক পত্রিকা। 
আইআরএস ২০০৫ সমীক্ষা অনুসারে, "মহারাষ্ট্র টাইমস" পাঠক সংখ্যায় মুম্বইয়ের দ্বিতীয় বৃহত্তম পত্রিকা। "টাইমস অফ ইন্ডিয়া" ব্যতীত, "মহারাষ্ট্র টাইমস" মুম্বইয়ের একমাত্র পত্রিকা যার শহরে এক মিলিয়নেরও বেশি পাঠক রয়েছে।
কোনাহ'স কায় নোমাডস ফুটবল ক্লাব

কোনাহ'স কায় নোমাডস ফুটবল ক্লাব (; এছাড়াও কোনাহ'স কায় নোমাডস এফসি অথবা শুধুমাত্র কোনাহ'স কায় নোমাডস নামে পরিচিত) হচ্ছে কোনাহ'স কায় ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৪৬ সালের জুলাই মাসে প্রতিষ্ঠিত হয়েছে। কোনাহ'স কায় নোমাডস তাদের সকল হোম ম্যাচ কোনাহ'স কায়ের ডিসাইড স্টেডিয়ামে খেলে থাকে; যার ধারণক্ষমতা হচ্ছে ১,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যান্ডি মরিসন এবং সভাপতির দায়িত্ব পালন করছেন ভিক্টোরিয়া রয়ক্রফট এবং জন গ্রে। ইংরেজ রক্ষণভাগের খেলোয়াড় জর্জ হোরান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কোনাহ'স কায় নোমাডস এপর্যন্ত ৪টি শিরোপা জয়লাভ করেছে; যার মধ্যে ১টি কেমরে প্রিমিয়ার, ১টি ওয়েলশ কাপ এবং ২টি ওয়েলশ লীগ কাপ শিরোপা রয়েছে।
লোকসত্তা

লোকসত্ত ("Lōksattā") ভারতের মহারাষ্ট্রের একটি মারাঠি দৈনিক পত্রিকা। এটি দ্য ইন্ডিয়ান এক্সপ্রেস গ্রুপ কর্তৃক প্রকাশিত হয় এবং ১৯৪৮ সালের ১৪ জানুয়ারি চালু হয়েছিল। "লোকসত্ত" মুম্বাই, পুনে, নাগপুর, থানে, পলঘর, আহমেদনগর, অমরাবতী, ঔরঙ্গাবাদ এবং নাশিক থেকেও প্রকাশিত হয়।
১৯৪৮ সালে মকর সংক্রান্তি দিবসে প্রতিষ্ঠিত, "লোকসত্ত" মহাত্মা গান্ধীর হত্যাকাণ্ড এবং পরবর্তী ঘটনাবলী প্রচারের মাধ্যমে খ্যাতি অর্জন করেছিল। ইন্ডিয়ান এক্সপ্রেস গ্রুপের প্রতিষ্ঠাতা রামনাথ গোয়েঙ্কা "লোকসত্তায়" নিবেদিত ছিলেন। 
বহু বছর সবচেয়ে বড় প্রচারিত স্ট্যান্ডার্ড মারাঠি দৈনিক থাকার পর, ১৯৯০ এর দশকে "লোকসত্ত" "মহারাষ্ট্র টাইমস" এবং "নবা কাল এর" মতো নতুন দৈনিকগুলির সাথে প্রতিযোগিতা করে। ১৯৯৭ এ, এর কেবল মুম্বই, পুনে এবং নাগপুরে একত্রে ৪০০,০০০ প্রচলন ছিল। 
তবে ২০০০ এর দশকে এর প্রচলন বৃদ্ধি পেয়েছিল, কারণ এতে বিভিন্ন পরিপূরক যোগ করাসহ কয়েকটি নতুন শহর থেকে এর কয়েকটি স্থানীয় সংস্করণ যুক্ত করা হয়েছিল।
দ্য নিউ সেন্টস ফুটবল ক্লাব

দ্য নিউ সেন্টস অভ ওসওয়েস্ট্রি টাউন অ্যান্ড লান্সান্টফ্রেইড ফুটবল ক্লাব (, ; এছাড়াও দ্য নিউ সেন্টস এফসি, টিএনএস অথবা শুধুমাত্র দ্য নিউ সেন্টস নামে পরিচিত) হচ্ছে শ্রপশার ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লিগ কেমরে প্রিমিয়ারে খেলে। এই ক্লাবটি ১৯৫৯ সালে প্রতিষ্ঠিত হয়েছে। দ্য নিউ সেন্টস তাদের সকল হোম ম্যাচ শ্রপশারের পার্ক হলে খেলে থাকে; যার ধারণক্ষমতা হচ্ছে ২,০৩৪। বর্তমানে এই ক্লাবের ম্যানেজারের দায়িত্ব পালন করছেন ক্রেইগ হ্যারিসন এবং সভাপতির দায়িত্ব পালন করছেন মাইক হ্যারিস। বর্তমানে ওয়েলশ রক্ষণভাগের খেলোয়াড় ক্রিস ম্যারিয়ট এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, দ্য নিউ সেন্টস এপর্যন্ত ৪০টি শিরোপা জয়লাভ করেছে; যার মধ্যে ১৫টি কেমরে প্রিমিয়ার, ৯টি ওয়েলশ কাপ এবং ৯টি ওয়েলশ লিগ কাপ শিরোপা রয়েছে।
বালা টাউন ফুটবল ক্লাব

বালা টাউন ফুটবল ক্লাব (, ; এছাড়াও বালা টাউন এফসি অথবা শুধুমাত্র বালা টাউন নামে পরিচিত) হচ্ছে বালা ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৮০ সালে প্রতিষ্ঠিত হয়েছে। বালা টাউন তাদের সকল হোম ম্যাচ বালার মাইস টেগিডে খেলে থাকে; যার ধারণক্ষমতা হচ্ছে ৩,০০০। বর্তমানে এই ক্লাবের ম্যানেজারের দায়িত্ব পালন করছেন কলিন কাটন এবং সভাপতির দায়িত্ব পালন করছেন আরওয়েল রবার্টস। ওয়েলস আক্রমণভাগের খেলোয়াড় ক্রিস ভেনাবলস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বালা টাউন এপর্যন্ত ১টি শিরোপা জয়লাভ করেছে; যেটি হচ্ছে ১টি ২০১৬–১৭ ওয়েলশ কাপ শিরোপা।
ব্যারি টাউন ইউনাইটেড ফুটবল ক্লাব

ব্যারি টাউন ইউনাইটেড ফুটবল ক্লাব (, ; এছাড়াও ব্যারি টাউন ইউনাইটেড এফসি অথবা শুধুমাত্র ব্যারি টাউন ইউনাইটেড নামে পরিচিত) হচ্ছে ব্যারি ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯১২ সালে প্রতিষ্ঠিত হয়েছে। ব্যারি টাউন ইউনাইটেড তাদের সকল হোম ম্যাচ ব্যারির জেনার পার্কে খেলে থাকে; যার ধারণক্ষমতা হচ্ছে ৩,৫০০। বর্তমানে এই ক্লাবের ম্যানেজারের দায়িত্ব পালন করছেন গেভিন চেস্টারফিল্ড এবং সভাপতির দায়িত্ব পালন করছেন মার্ক ব্যারেট। ওয়েলশ রক্ষণভাগের খেলোয়াড় লুক কুপার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ব্যারি টাউন ইউনাইটেড এপর্যন্ত ১৩টি শিরোপা জয়লাভ করেছে; যার মধ্যে ৭টি কেমরে প্রিমিয়ার এবং ৬টি ওয়েলশ লীগ কাপ শিরোপা রয়েছে।
কাইরনার্ভন টাউন ফুটবল ক্লাব

কাইরনার্ভন টাউন ফুটবল ক্লাব (, ; এছাড়াও কাইরনার্ভন টাউন এফসি অথবা শুধুমাত্র কাইরনার্ভন টাউন নামে পরিচিত) হচ্ছে কাইরনার্ভন ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৩৭ সালে প্রতিষ্ঠিত হয়েছে। কোনাহ'স কায় নোমাডস তাদের সকল হোম ম্যাচ কাইরনার্ভনের দ্য ওভালে খেলে থাকে; যার ধারণক্ষমতা হচ্ছে ৩,০০০। বর্তমানে এই ক্লাবের ম্যানেজারের দায়িত্ব পালন করছেন শন আর্ডলি এবং সভাপতির দায়িত্ব পালন করছেন মার্ক রবার্টস। ওয়েলশ মধ্যমাঠের খেলোয়াড় নাথান ক্রেইগ এই ক্লাবের অধিনায়কের দায়িত্ব পালন করছেন।
তরুণ ভারত

তরুন ভারত হ'ল ভারতের বেলগাঁও-তে অবস্থিত একটি মারাঠি সংবাদপত্র। এটি দেশের সপ্তম বৃহত্তম বিক্রি হওয়া মারাঠি দৈনিক পত্রিকা। এই কাগজটি আটটি সংস্করণ (বেলগাঁও) উত্তর কর্ণাটক দক্ষিণ মহারাষ্ট্র (কোলাপুর, সাঙ্গলী, সাতারা) কোঙ্কণ (সিন্ধুর্গ এবং রত্নগিরি), মুম্বই এবং গোয়া থেকে প্রকাশিত হয়।
বাবুরাও ঠাকুর ১৯১৯ সালে ব্রিটিশ ঐপনিবেশিক যুগে পত্রিকাটি প্রতিষ্ঠা করেছিলেন। বর্তমান সম্পাদক হলেন কিরণ বি ঠাকুর এবং নির্বাহী পরিচালক হলেন প্রসাদ কে ঠাকুর।
নিউটাউন অ্যাসোসিয়েশন ফুটবল ক্লাব

নিউটাউন অ্যাসোসিয়েশন ফুটবল ক্লাব (, ; এছাড়াও নিউটাউন এএফসি অথবা শুধুমাত্র নিউটাউন নামে পরিচিত) হচ্ছে নিউটাউন ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৭৫ সালে প্রতিষ্ঠিত হয়েছে। নিউটাউন এএফসি তাদের সকল হোম ম্যাচ নিউটাউনের ল্যাথাম পার্কে খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন ক্রিস হিউজেস এবং সভাপতির দায়িত্ব পালন করছেন হাওয়ার্ড এলিস। ওয়েলশ রক্ষণভাগের খেলোয়াড় ক্রেইগ উইলিয়ামস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নিউটাউন এএফসি এপর্যন্ত ২টি শিরোপা জয়লাভ করেছে; যার ২টিই ছিল ওয়েলশ কাপ শিরোপা রয়েছে।
কার্ডিফ মেট্রোপলিটন বিশ্ববিদ্যালয় ফুটবল ক্লাব

কার্ডিফ মেট্রোপলিটন বিশ্ববিদ্যালয় ফুটবল ক্লাব (, ; এছাড়াও কার্ডিফ মেট্রোপলিটন বিশ্ববিদ্যালয় এফসি অথবা শুধুমাত্র কার্ডিফ মেট্রোপলিটন বিশ্ববিদ্যালয় নামে পরিচিত) হচ্ছে কার্ডিফ মেট্রোপলিটন বিশ্ববিদ্যালয়ের অ্যাথলেটিক ইউনিয়নের অংশ এবং ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ২০০০ সালে প্রতিষ্ঠিত হয়েছে। কার্ডিফ মেট্রোপলিটন বিশ্ববিদ্যালয় এফসি তাদের সকল হোম ম্যাচ কেঙ্কোইড ক্যাম্পাসে খেলে থাকে; যার ধারণক্ষমতা হচ্ছে ১,৬২০। বর্তমানে এই ক্লাবের ম্যানেজারের দায়িত্ব পালন করছেন ক্রিস্টিয়ান এডওয়ার্ডস। ওয়েলশ রক্ষণভাগের খেলোয়াড় ব্র্যাডলি উলরিজ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কার্ডিফ মেট্রোপলিটন বিশ্ববিদ্যালয় এফসি এপর্যন্ত ১টি শিরোপা জয়লাভ করেছে; যেটি হচ্ছে ২০১৮–১৯ ওয়েলশ লীগ কাপ শিরোপা।
ডারবুক–শ্যোক–বিডিও সড়ক

ডারবুক–শ্যোক-ডিবিও রোড (ডিএস-ডিবিও রোড/ডিএসডিবিও রোড), যাকে সাব-সেক্টর নর্থ রোডও বলা হয়, ভারতের পূর্ব লাদাখের একটি সকল আবহাওয়ায় চলাচলের উপযোগী সড়ক, যা চীনের সঙ্গে প্রকৃত নিয়ন্ত্রণ রেখার নিকটবর্তী। এটি চীনের সীমান্তের নিকটে দৌলত বেগ ওল্ডি (ডিবিও) পোস্টের সাথে দক্ষিণ শ্যোক উপত্যকায় ডারবুক ও শ্যোকের গ্রামগুলির মধ্য দিয়ে লাদাখের রাজধানী শহর লেহকে সংযুক্ত করে। শ্যোক ও ডিবিও'র মধ্যে ২২০ কিলোমিটার দীর্ঘ বিভাগটি ভারতের সীমান্ত সড়ক সংস্থা (বিআরও) দ্বারা ২০০০ থেকে ২০১৯ সালের মধ্যে নির্মিত হয়।
বিআরও সড়কটি শ্যোক গ্রামের কাছাকাছি শুরু হয়, যা ভি-আকৃতির বাঁকের পরে শ্যোক নদীর বাম তীরে অবস্থান করে। শ্যোকের থেকে পশ্চিমে ডারবুক হয়ে লেহ এবং দক্ষিণে প্যাঙ্গং হ্রদ পর্যন্ত যাওয়ার সড়ক রয়েছে। বিআরও সড়কটি শ্যোক নদীটি অতিক্রম করে তার ডান তীরে পৌঁছায় এবং কোণার চারদিকে প্রদক্ষিণ করে ডান তীর (নদীগর্ভের পশ্চিম দিকে) ধরে উত্তর দিকে চলতে থাকে।
ছুমেদ, মুন্দ্রা ও মন্ডলতাং গ্রাম পেরিয়ে সড়কটি সুলতান ছুশকুর কাছে নদীটি অতিক্রম করে নদীগর্ভের পুরো প্রস্থের উপর একটি ৪৩০ মিটার দীর্ঘ সেতু দ্বারা। এই সেতুটি নামকরণ করা হয় 'কর্নেল চেয়াং রিঞ্চেন সেতু' নামে।
সেতুর পরে, সড়কটি নদীর স্রোতের উপত্যকাগুলির মধ্য দিয়ে মুরগো গ্রামে পৌঁছায়, যা লেহ ও কারাকোরাম গিরিপথের মধ্যবর্তী একটি প্রাচীন কাফেলা পথে। এই সড়কটি কাফেলা পথ অনুসরণ করে বুর্তাসা ও কিজিল ল্যাঙ্গারের শিবিরের মাঠগুলি পেরিয়ে চীনের সাথে প্রকৃত নিয়ন্ত্রণ রেখার নিকটবর্তী হয়ে চলে।
২০১৪ সালের সংশোধিত সময়সীমা সহ ২০০০ সালে এর নির্মাণ কাজ শুরু হয়। তবে, ২০১১ সালে, প্রধান প্রযুক্তিগত পরীক্ষকের তদন্তে দেখা যায় যে সড়কের তিন-চতুর্থাংশ নদীগর্ভে অবস্থিত, যা সামরিক কাজে ব্যবহারের জন্য উপযুক্ত নয়। এরপরে জম্মু থেকে আগত একটি নতুন বর্ডার রোডস টাস্ক ফোর্সের দ্বারা নির্মিত সড়কটিকে উঁচু স্থলে পুননির্মাণ এবং সম্পূর্ণ করার জন্য কমিশন করা হয়। পুনর্নির্মাণ প্রকল্পটি ২০১৩ সালে শেষ হওয়ার জন্য নির্ধারিত হয়, তবে শেষ পর্যন্ত এপ্রিল ২০১৯ সালে শেষ হয়। পুরানো সড়কটি শীতের মাসগুলিতে ব্যবহৃত হয়।
কেফন ড্রুইডস অ্যাসোসিয়েশন ফুটবল ক্লাব

কেফন ড্রুইডস অ্যাসোসিয়েশন ফুটবল ক্লাব (, ; এছাড়াও কেফন ড্রুইডস এফসি অথবা শুধুমাত্র কেফন ড্রুইডস নামে পরিচিত) হচ্ছে কেফন মাউর ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৭২ সালে প্রতিষ্ঠিত হয়েছে। কেফন ড্রুইডস তাদের সকল হোম ম্যাচ কেফন মাউরের দ্য রকে খেলে থাকে; যার ধারণক্ষমতা হচ্ছে ৩,৫০০। বর্তমানে এই ক্লাবের সভাপতির দায়িত্ব পালন করছেন জন হিউজেস। ইংরেজ রক্ষণভাগের খেলোয়াড় নিল অ্যাশটন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কেফন ড্রুইডস এপর্যন্ত ৮টি শিরোপা জয়লাভ করেছে; যার সবগুলোই হচ্ছে ওয়েলশ কাপ শিরোপা।
হাবিব ওমর বিন হাফিজ

হাবিব উমর বিন হাফিজ (; ; জন্ম ২৭ মে ১৯৬৩) একজন ইয়েমেনি সুন্নি সুফি ইসলামি পণ্ডিত, শিক্ষক, দার আল-মুস্তাফা শিক্ষালয়ের প্রতিষ্ঠাতা এবং ডিন। তিনি আবুধাবিতে তাবাহ ফাউন্ডেশনের জন্য সুপ্রিম উপদেষ্টা কাউন্সিলের সদস্যও ছিলেন।
অ্যাবেরিস্টুইথ টাউন ফুটবল ক্লাব

অ্যাবেরিস্টুইথ টাউন ফুটবল ক্লাব (, ; এছাড়াও অ্যাবেরিস্টুইথ টাউন এফসি অথবা শুধুমাত্র অ্যাবেরিস্টুইথ টাউন নামে পরিচিত) হচ্ছে কেরেডিগিয়ন ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৮৪ সালে প্রতিষ্ঠিত হয়েছে। অ্যাবেরিস্টুইথ টাউন তাদের সকল হোম ম্যাচ কেরেডিগিয়নের অ্যাবেরিস্টুইথ বিশ্ববিদ্যালয় স্টেডিয়ামে খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন গেভিন অ্যালেন এবং সভাপতির দায়িত্ব পালন করছেন ডোনাল্ড কেন।
দেশদূত

দেশদূত (মারাঠি - देशदूत, দেশের দূত) একটি ভারতীয় দৈনিক পত্রিকা, মহারাষ্ট্র রাজ্যের উত্তর অংশে মারাঠি ভাষায় প্রকাশিত। এটির সদর দফতর নাশিকে ।
দেশদূত ভারতের সবচেয়ে দ্রুত ক্রমবর্ধমান মারাঠি সংবাদপত্র। 
এটি ১৯৬৬ সালে মিঃ দেওকিসান সারদা প্রতিষ্ঠা করেছিলেন। বর্তমান পরিচালকদের মধ্যে দেওকিসান সারদা, রামেশ্বর সারদা, বিক্রম সারদা এবং জনক সারদা অন্তর্ভুক্ত রয়েছে। 
"দেশদূত" ১৯৭০ সালের সেপ্টেম্বর পর্যন্ত সাপ্তাহিক সংবাদপত্র ছিল। এরপর এটি দৈনিক হিসাবে আত্মপ্রকাশ করে। বর্তমানে, এটি মারাঠি বিভাগে অ্যালেক্সা র‌্যাংকিংয়ে এ শীর্ষ ১৫ ওয়েবসাইটের একটি। 
এটি উত্তর মহারাষ্ট্রে একটি প্রতিষ্ঠিত দৈনিক, যার মধ্যে পাঁচটি জেলা নাশিক, জলগাঁও, ধুলে, নন্দুরবার এবং আহমেদনগর রয়েছে। কাগজটি ১৯৬৬ সালে নাশিকের ফ্ল্যাগশিপ সংস্করণ দিয়ে প্রতিষ্ঠিত হয়েছিল। সেই থেকে ১৯৯১ সালে ইংরেজি দৈনিক "দেশদূত" ("১৯৯৮" সাল থেকে "দেশদূত টাইমস" নামে পরিচিত) দিয়ে উত্তর মহারাষ্ট্র জুড়ে এই কাগজটি ধারাবাহিকভাবে বৃদ্ধি পেয়েছিল; ১৯৯৬ সালে ধুলে সংস্করণ; ১৯৯৭ সালে জলগাঁও সংস্করণ; ১৯৯৮ সালে নন্দুরবার সংস্করণ এবং ১৯৯৯ সালে আহমেদনগর সংস্করণ শুরু হয়। 
এই গ্রুপ ১৯৭৬ সালে আহমেদনগরে "সর্বমত" নামে একটি পৃথক সংবাদপত্র চালু করেছিল। একই বাজারে একই ভাষায় দুটি ভিন্নপত্রিকা রয়েছে এমন কয়েকটি প্রকাশনার মধ্যে এটি একটি।
পেন-অ-বন্ট ফুটবল ক্লাব

পেন-অ-বন্ট ফুটবল ক্লাব (,; এছাড়াও পেন-অ-বন্ট এফসি অথবা শুধুমাত্র পেন-অ-বন্ট নামে পরিচিত) হচ্ছে ব্রিজেন্ড ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৪৬ সালের জুলাই মাসে প্রতিষ্ঠিত হয়েছে। পেন-অ-বন্ট তাদের সকল হোম ম্যাচ ব্রিজেন্ডের দ্য এসডিএম গ্লাস স্টেডিয়ামে খেলে থাকে; যার ধারণক্ষমতা হচ্ছে ৩,০০০। বর্তমানে এই ক্লাবের ম্যানেজারের দায়িত্ব পালন করছেন রিস গ্রিফিথস এবং সভাপতির দায়িত্ব পালন করছেন এমলিন ফিলিপস।
ভ্যাকুয়াম ক্লিনার

ভ্যাকিউম ক্লিনার এক ধরনের পরিষ্কারক যা সাধারণত ঘরবাড়ি পরিষ্কারের কাজে ব্যবহৃত হয়। এটি শুধু ভ্যাকিউম নামেও পরিচিত। এটি এক ধরনের ইলেকট্রিক ডিভাইস যেটা বাতাসের সাকশন ব্যবহার করে ধুলোবালি অভ্যন্তরে প্রবেশ করিয়ে পরিষ্কার করে থাকে। এই ধুলোবালি সংগ্রহ করা হয় প্রথমত একটি ব্যাগে সংরক্ষণের মাধ্যমে, অথবা দ্বিতীয়তঃ বাতাসের সাকশন ব্যবহার করে ভ্যাকুয়াম ক্লিনারের ভেতরে একটি নির্দিষ্ট স্থানে সংরক্ষণের মাধ্যমে।
বর্তমানে ইন্ডাস্ট্রিয়াল ভ্যাকিউম ক্লিনারও বাজারে পাওয়া যায়। অর্থাৎ বর্তমানে ভ্যাকিউম ক্লিনার সাধারণ ঘরবাড়ি পরিষ্কারের কাজে ব্যবহৃত হওয়ার পাশাপাশি বিভিন্ন ইন্ডাস্ট্রি পরিষ্কারক হিসেবেও ব্যবহৃত হচ্ছে। ভ্যাকিউম ক্লিনার বিভিন্ন আকৃতির ও বিভিন্ন মডেলের হয়ে থাকে। ব্যাটারি চালিত ক্ষুদ্রাকৃতির ক্লিনার যেমন সহজলভ্য তেমনি বড় আকৃতির ভ্যাকিউম ক্লিনারও বাজারে পাওয়া যায়। ক্ষুদ্রাকৃতির ভ্যাকিউম ক্লিনার কে সাধারনত হ্যান্ড হেল্ড ভ্যাকিউম ক্লিনার বলা হয়ে থাকে। এছাড়াও আপরাইট ও ক্যানিস্টার - এই দুই ধরনের ভ্যাকুয়াম ক্লীনারও বহুল ভাবে ব্যবহৃত হয়ে থাকে।
এ ধরনের ভ্যাকুয়াম ক্লীনার সমুহ দণ্ডায়মান। ময়লা সংরক্ষণের জন্য সাধারণত একটি ডাস্ট কাপ এদের অভ্যন্তরেই দেয়া থাকে। এধরনের ভ্যাকুয়াম ক্লীনার গুলো ব্যবহারের সুবিধার জন্য জনপ্রিয়। কিন্তু যে সকল আসবাব এর নিচে কম জায়গা থাকে, সে সব জায়গায় এ ধরনের ভ্যাকুয়াম ক্লীনার ব্যবহার করা অসুবিধাজনক।
এই ভ্যাকুয়াম ক্লীনার সমুহের প্রধান ইউনিট সাকশন প্রক্রিয়া সম্পাদন করে। এই প্রধান ইউনিট থেকে একটি হোস বা চ্যানেল বের হয় যেটা দিয়ে বাতাস প্রবাহিত হয়ে শূন্যস্থান তৈরি হয়। এই হোস বা চ্যানেলের শেষ প্রান্তে ভ্যাকুয়াম হেড সংযুক্ত থাকে। ভ্যাকুয়াম হেড ময়লা ধুলাবালি শুষে নিয়ে চ্যানেলের মাধ্যমে প্রধান ইউনিটে অবস্থিত ডাস্ট কাপে সংরক্ষণ করে।
এগুলো ছোট আকৃতির ভ্যাকুয়াম ক্লীনার। ওজনে কম হবার জন্য এগুলো অল্প জায়গা পরিষ্কার করবার জন্য সুবিধা জনক। কিন্তু বড় জায়গা পরিষ্কার করবার জন্য এগুলা অসুবিধা জনক।
উপর্যুক্ত আলোচনায় এটি স্পষ্ট যে তিন ধরনের ভ্যাকুয়াম ক্লীনারের নিজস্ব উপকারিতা ও অপকারিতা আছে। এই সমস্যার সমাধানকল্পে বিভিন্ন ভ্যাকুয়াম ক্লীনার প্রস্তুতকারক বিভিন্ন সময়ে বিভিন্ন মডেলের ভ্যাকুয়াম ক্লিনার বাজারে ছেড়েছে। এদের মধ্যে শার্ক কম্পানির ভ্যাকুয়াম ক্লীনার অন্যতম যা ব্যবহারকারিদের আকৃষ্ট করেছে। শার্ক লিফট-এওয়ে সিরিজের ভ্যাকুয়াম ক্লিনার গুলির এর মাঝে NV752 মডেলটি ব্যবহারকারীদের ভেতর জনপ্রিয়তা পেয়েছে.
এটি আপাতদৃষ্টিতে আপরাইট ভ্যাকুয়াম ক্লিনার হলেও, এর প্রধান ভ্যাকুয়াম ইউনিট বিযুক্ত করে এটিকে ক্যানিস্টার ভ্যাকুয়াম ক্লিনারে রূপান্তর করা যায়।
একটি ভ্যাকুয়াম ক্লীনার এর উপযোগিতার কয়েকটি নির্ণায়ক রয়েছে। এর মধ্যকার প্রধান তিনটি নির্ণায়ক নিম্নরুপ,
এছাড়াও ভ্যাকুয়াম ক্লীনারের ওজন, শব্দদুষণ, বৈদ্যুতিক তারের দৈর্ঘ্য, হোস এর দৈর্ঘ্যও গুরুত্বপূর্ণ ভূমিকা পালন করে।
অসি ঘাট

আসি ঘাট ভারতের উত্তরপ্রদেশের বারাণসী শহরে গঙ্গা নদীর তীরে অবস্থিত সর্ব দক্ষিণের ঘাট। ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটক থাকার জায়গা হিসেবে প্রসিদ্ধ।
আসি ঘাট বারাণসীর সর্বদক্ষিণে অবস্থিত ঘাট। বারাণসীর বেশিরভাগ দর্শনার্থীর কাছে ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকদের বাস করার জায়গা হিসেবে পরিচিত। অসিঘাটে পর্যটকদের জন্য আকর্ষণীয় ও পর্যটন সংশ্লিষ্ট অনেক কর্মকাণ্ড রয়েছে। পর্যটকরা এই ঘাট থেকে গঙ্গা নদীতে ভ্রমণের জন্য নৌকায় চড়তে পারেন, বেলুনে চড়ে বারাণসীর আকাশদৃশ্য উপভোগ করতে পারেন। এছাড়াও এই ঘাটে প্রতিদিন সন্ধ্যায় বিনোদনমূলক অনুষ্ঠান হয়। ঘাটে অবস্থিত রেস্তোরাগুলি বারাণসীর অন্যতম খাবার জায়গা হিসেবে পরিচিত।
এইঘাটে সাধারণ দিনগুলিতে প্রতি ঘণ্টায় ৩০০ জন দর্শণার্থী আগমন করে সাধারণ দিন ঘাটে ঘুরতে আসা বেশিরভাগ দর্শণার্থীরা কাশী হিন্দু বিশ্ববিদ্যালয়ের শিক্ষার্থী। উত্সবের দিনগুলিতে ঘণ্টা প্রতি ২৫০০ লোকের আগমন ঘটে। শিবরাত্রির মতো উৎসবের সময় এই ঘাটে একসাথে প্রায় ২২,৫০০ জন লোকের থাকার ব্যবস্থা করা হয়।
হিন্দু বিশ্বাস অনুযায়ী মহাকবি তুলসীদাস অসি ঘাট হতেই স্বর্গের উদ্দেশ্যে যাত্রা করেন। ২০১০ সালে বারাণসীতে বোমা হামলার পরে পর্যটকদের যেকোন সমস্যা দ্রুত সমাধানের জন্য অসিঘাটের আশেপাশের এলাকায় অতিরিক্ত পুলিশ থাকে।
অসিঘাট ভারতের জনসংস্কৃতিতে বিশেষ স্থান দখল করে আছে। এই ঘাটের আশেরপাশের এলাকা বিভিন্ন উপন্যাস, গল্পের বিষয় হিসেবে ও চলচ্চিত্রে দেখানো হয়েছে।
লেখক কাশিনাথ সিং'য়ের হিন্দি উপন্যাস "কাশী কা অসি"-এর পটভূমি অসিঘাটের আশেপাশের মহল্লাকে কেন্দ্র করে রচিত। উপন্যাস হতে চন্দ্র প্রকাশ দ্বিবেদী ২০১৮ সালে সানি দেওল অভিনীত চলচ্চিত্র "মহল্লা অসি" নির্মাণ করেন। ইতোপূর্বে বারাণসীর কাহিনীভিত্তিক ২০১৩ সালের চলচ্চিত্র রানঝানাতে অসিঘাটে চিত্রায়িত দৃশ্য রয়েছে।
লালা শাহিন পাশা

লালা শাহীন পাশা () ছিলেন রুমেলিয়ার প্রথম বেয়লারবে। তিনি ছিলেন সুলতান প্রথম মুরাদের শিক্ষক (লালা)। মুরাদ সিংহাসনের স্থলাভিষিক্ত হওয়ার পরে, তিনি সফলভাবে থ্রেসে উসমানীয় অভিযানের নেতৃত্ব দিয়েছিলেন। ১৩৬০ সালে, তিনি দিদোমোতিচো এবং ১৩৬২ সালে আদ্রিয়ানোপোল দখল করে, যা পরবর্তীকালে এদিরনে নামে উসমানীয় রাজধানী হয়। ১৩৬৪ সালে, তিনি বুরুজ এবং প্লেভদিভ দখল করেন। তিনি মারিৎজার যুদ্ধের অন্যতম সেনাপতি ছিলেন (১৩৭১)। ১৩৮২ সালে তিনি সফিয়া শাসন করেছিলেন। লালা শাহিন সম্ভবত ১৩৮৯ সালে বুলগেরিয়ার কাজানলকে মারা যান, সেখানে এখনও একটি বিখ্যাত সমাধি/পার্ক রয়েছে। পরে লালা শাহিনের দেহাবশেষ কাজানলাক সমাধিসৌধ থেকে তুরস্কের বুরসার নিকটবর্তী তার জন্মভূমিতে নিয়ে আসা হয়।
কেসরী (সংবাদপত্র)

কেসরী () একটি মারাঠি সংবাদপত্র যা ১৮৮১ সালে ভারতের স্বাধীনতা আন্দোলনের বিশিষ্ট নেতা লোকমান্য বাল গঙ্গাধর তিলক প্রতিষ্ঠা করেছিলেন। সংবাদপত্রটি ভারতের স্বাধীনতা আন্দোলনের মুখপাত্র হিসাবে ব্যবহৃত হয়েছিল। বর্তমানে কেসারি মারাঠা ট্রাস্ট এবং তিলকের বংশধরদের দ্বারা আজও প্রকাশিত হয়ে আসছে। 
বাল গঙ্গাধর তিলক দুইটি সংবাদপত্র চালাতেন, এদের মধ্যে মারাঠি "কেসরী" এবং ইংরেজি "মাহরাত্ত (কেসরি-মারাঠা ট্রাস্ট দ্বারা পরিচালিত)," কেসরি ওয়াদা, নারায়ণ পেথ এবং পুনে থেকে প্রকাশিত। পত্রিকাগুলি মূলত চিপলুঙ্কার, আগরকর এবং তিলকের সমবায় প্রচেষ্টায় শুরু হয়েছিল।
"কেসরীর" সম্পাদকদের মধ্যে অনেক মুক্তিযোদ্ধা ও সামাজিক কর্মী/সমাজ সংস্কারক অন্তর্ভুক্ত। এদের মধ্যে আছেন গোপাল গনেশ আগারকার (প্রথম সম্পাদক), চিপলুঙ্কার এবং তিলক। ১৮৮৭ আগারকার কেসরী ছেড়ে চলে যান, তাঁর নিজের পত্রিকা "সুধারক" (সংস্কারক) শুরু করার জন্য। তারপরে তিলক নিজেই এই কাগজটি চালিয়ে যান। তিলকের ঘনিষ্ঠ সহকর্মী নরসিংহ চিন্তামণ কেলকার, ১৮৯৭ এবং ১৯০৮ সালে তিলক কারাগারে বন্দী থাকাবস্থায় সম্পাদক হিসাবে দু'বার দায়িত্ব পালন করেছিলেন। 
বাল গঙ্গাধর তিলক উল্লেখ করেছেন যে, স্বামী বিবেকানন্দের কাছ থেকে প্রাপ্ত চিঠিটি ১৮৯৭ সালে "কেসরীর" প্রসিকিউশন বন্ধ হওয়ার পরে নিশ্চয়ই অনেকের সাথেই ধ্বংস হয়ে গিয়েছিল। 
"দ্য ডেইলি কেসরী" নামে একটি অনলাইন মারাঠি সাময়িকী প্রকাশিত হচ্ছে, লোকমান্য বাল গঙ্গাধর তিলকের নাতি দীপক তিলক বর্তমানে এটি সম্পাদনা করছেন।
মুসলিম বালিকা উচ্চ বিদ্যালয় ও কলেজ

মুসলিম বালিকা উচ্চ বিদ্যালয় ও কলেজ ময়মনসিংহ শহরে অবস্থিত একটি বেসরকারি বালিকা উচ্চ বিদ্যালয় ও কলেজ। এই কলেজটি ১৯১১ সালে প্রতিষ্ঠিত হয়েছিল এবং ১৯৯৫ সাল থেকে প্রতিষ্ঠানটিতে কলেজ শাখা চালু রয়েছে। শহরের কে.সি. রায় রোডে এই শিক্ষাপ্রতিষ্ঠানটির অবস্থান।
মুসলিম বালিকা উচ্চ বিদ্যালয় ও কলেজ ময়মনসিংহ শহরের একটি ঐতিহ্যবাহী শিক্ষাপ্রতিষ্ঠান, নারী শিক্ষার এই অগ্রগামী প্রতিষ্ঠানটি ১৯১১ খ্রিষ্টাব্দে মরহুম আলীম উদ্দিন খান প্রদত্ত ১.৫ বিঘা জমির উপর প্রতিষ্ঠিত হলেও বর্তমানে এর পরিধি প্রায় ৫ বিঘায় উন্নিত হয়েছে। ১৯৯৫ খ্রিষ্টাব্দে প্রতিষ্ঠানটিতে কলেজ শাখা চালু করা হয়। মরহুম ড. মালেকা আল রাজী, সুফিয়া খান ও মো: নুরুজ্জামান খান সহ অনেক ব্যক্তির সক্রিয় তত্ত্বাবধানে প্রতিষ্ঠানটি অনবরত উন্নতি লাভ করে।
বিদ্যালয় শাখায় সাধারণত জানুয়ারিতে ৬ষ্ঠ শ্রেণি থেকে শিক্ষার্থী ভর্তি করা হয়ে থাকে। উচ্চমাধ্যমিক শ্রেণিতে মাধ্যমিক পরীক্ষার ফলাফল ঘোষণা করার পর শিক্ষার্থী ভর্তি করা হয়ে থাকে।
ভার্টিগো (চলচ্চিত্র)

ভার্টিগো () হল অ্যালফ্রেড হিচকক রচিত ও পরিচালিত ১৯৫৮ সালের মার্কিন নোয়া মনস্তাত্ত্বিক রোমহর্ষক চলচ্চিত্র। এটি বোইলো-নারসেজাকের ১৯৫৪ সালের উপন্যাস "দঁত্র লে মোর্ত" অবলম্বনে নির্মিত। চলচ্চিত্রটির চিত্রনাট্য রচনা করেছেন অ্যালেক কোপেল ও স্যামুয়েল এ. টেইলর। এতে প্রধান চরিত্রে অভিনয় করেছেন জেমস স্টুয়ার্ট, যাকে একজন সাবেক গোয়েন্দা পুলিশ জন "স্কটি" ফার্গুসন চরিত্রে দেখা যায়। স্কটি তার দায়িত্ব পালনকালে একটি ঘটনার পর উচ্চতাভীতি ও শিরঘূর্ণনের কারণে নির্ধারিত সময়ের পূর্বেই অবসরে যেতে বাধ্য হন। স্কটিকে তার পরিচিত গ্যাভিন এলস্টার তাকে সাম্প্রতিক সময়ে অদ্ভুত আচরণ করা গ্যাভিনের স্ত্রী ম্যাডেলিনের (কিম নোভাক) পিছনে তদন্ত করা জন্য ব্যক্তিগত তদন্তকারী হিসেবে নিয়োগ দেন।
"ভার্টিগো" চলচ্চিত্রটির উদ্বোধনী প্রদর্শনী হয় ১৯৫৮ সালের ৯ই মে সান ফ্রান্সিস্কোর ম্যাসন অ্যান্ড গ্রে'র (বর্তমানে অগাস্ট হল নাইটক্লাব) স্টেজ ডোর থিয়েটারে। $২,৪৭৯,০০০ ব্যয়ের নির্মিত চলচ্চিত্রটি মুক্তির পর মার্কিন যুক্তরাষ্ট্র থেকে $২.৮ মিলিয়ন আয় করে, যা অ্যালফ্রেড হিচককের অন্যান্য চলচ্চিত্রের তুলনায় অনেক কম।
আল জামিয়াতুল মাদানিয়া চট্টগ্রাম

আল জামিয়াতুল মাদানিয়া চট্টগ্রাম সংক্ষেপে শুলকবহর মাদ্রাসা চট্টগ্রামের শুলকবহর এলাকায় অবস্থিত একটি কওমি মাদ্রাসা। দারুল উলুম দেওবন্দের মূলনীতি অনুসারে মাদ্রাসাটি পরিচালিত হয়। মুফতি আরশাদ রহমানি এ মাদ্রাসার পরিচালক।
চট্টগ্রাম সিটি কর্পোরেশনের শুলকবহর ওয়ার্ডের আব্দুুল লতিফ সড়কের শেষ মাথায় মাদ্রাসাটি অবস্থিত। চট্টগ্রাম বিভাগের প্রধান সড়ক আরাকান রোড থেকে এর দূরত্ব কয়েক মিটার। বহদ্দারহাট কাঁচা বাজার থেকে পশ্চিম দিকে ১ কি.মি. এর মধ্যেই  রয়েছে মাদ্রাসাটি।
হোয়াইট হাউস প্রেস সচিব

হোয়াইট হাউস প্রেস সচিব একজন সিনিয়র হোয়াইট হাউস অফিসার, যার প্রাথমিক দায়িত্ব মার্কিন যুক্তরাষ্ট্রের সরকারী প্রশাসনিক কার্য নির্বাহী শাখার মুখপাত্র হিসেবে, বিশেষ করে রাষ্ট্রপতি, সিনিয়র সহায়ক ও কর্মকর্তাদের পাশাপাশি সরকারি নীতিমালা নিয়ে কাজ করা।
প্রেস সচিব রাষ্ট্রপতির প্রশাসনের মধ্যে কর্ম ও ঘটনাগুলির বিষয়ে তথ্য সংগ্রহ এবং বিশ্বজুড়ে উন্নয়নের প্রতিক্রিয়া সম্পর্কে প্রতিক্রিয়া জানানোর কাজ করে থাকেন। প্রেস সচিব মিডিয়া এবং হোয়াইট হাউস প্রেস কর্পগুলির সাথে সম্পর্কিত একটি দৈনিক প্রেস ব্রিফিংয়ের সাথে যোগাযোগ করে।
মার্কিন যুক্তরাষ্ট্রে কিছুটা প্রাথমিক বছরগুলোতে, হোয়াইট হাউস স্টাফ বা বিভিন্ন হোয়াইট হাউস অফিসে আজ যদিও তারা আশীর্বাদ হিসাবে ছিল না এবং রাষ্ট্রপতির মধ্যে সম্পর্কের সাথে সম্পর্ক পরিচালনার জন্য একটি মনোনীত স্টাফ ব্যক্তি বা অফিস বা তার আচ্ছাদিত সাংবাদিক ও গণমাধ্যমের সংস্থার মধ্যে সম্পর্কের জন্য দায়ী ছিল না। রাষ্ট্রপতি আব্রাহাম লিংকন এর প্রশাসনের পরে এটি ছিল না যে কংগ্রেস আনুষ্ঠানিকভাবে একটি হোয়াইট হাউস স্টাফের জন্য তহবিল প্রয়োগ করে, যা প্রথমে কেবল একজন সচিবের অন্তর্ভুক্ত ছিল।
শ্বেতা বচ্চন নন্দা

শ্বেতা বচ্চন নন্দা একজন ভারতীয় লেখক, সাংবাদিক, হোস্ট এবং প্রাক্তন মডেল। তিনি হলেন ভারতীয় কিংবদন্তি অভিনেতা অমিতাভ বচ্চন এবং অভিনেত্রী জয়া বচ্চনের কন্যা এবং অভিনেতা অভিষেক বচ্চনের বোন। টেলিভিশনের বিজ্ঞাপনের মডেল হয়ে অভিনয়ে আত্মপ্রকাশ করেছিলেন তিনি। 
শ্বেতা ২০০৬ সেপ্টেম্বরে প্রথমবার মডেলিং করেছিলেন "ল'অফিল ইন্ডিয়া" নামে একটি ম্যাগাজিন হিসাবে। ২০০৯ সালের জুনে তিনি একই পত্রিকার সপ্তম বার্ষিক সংখ্যায় তাঁর ভাই অভিষেক বচ্চনকে নিয়ে হাজির হয়েছিলেন।
২০০৭ সালে, শ্বেতা "এনডিটিভি লাভের" সময় - নেক্সট জেনারেশন - বিভাগে শীর্ষস্থানীয় হয়েছেন। চ্যানেলটিতে তার একটি ধারাবাহিক সাক্ষাৎকার প্রচারিত হয়েছিল। 
অক্টোবরে ২০১৮, শ্বেতা তার প্রথম উপন্যাস, "প্যারাডাইজ টাওয়ারস", হার্পারকোলিনস দ্বারা প্রকাশ করেন।
তাবেঈ তাবেঈন

তাবিঈ তাবিঈন বা তাবেঈ তাবেঈন (, একবচন ) ইসলামি পরিভাষায় তাবেঈনদের পরবর্তী প্রজন্মকে বুঝানো হয়। সুন্নি ইসলামের মতে রাসুল সাল্লাল্লাহু আলাইহি ওয়া সাল্লাম এর পর যে তিনটি শ্রেষ্ঠ প্রজন্ম ছিল, তাবেঈ তাবেঈন তার শেষ প্রজন্ম।
তাবেঈ তাবেঈন ঐ ব্যক্তিকে বলা যাবে, যিনি অত্যন্ত একজন তাবেঈনের সাক্ষাৎ পেয়েছেন, তার থেকে শিক্ষা গ্রহণ করেছেন এবং ঈমানের সহিত মৃত্যুবরণ করেছেন।
যারা সাহাবীদের পরের প্রজন্মের ব্যক্তি তাদেরকে তাবেঈষ বলা হয়েছে। তারা মুহাম্মাদ (সাঃ) পরবর্তী বা সমসাময়ীক যুগের লোক ছিলেন তবে তাঁর সাথে ব্যক্তিগতভাবে পরিচিত ছিলেন না বরং কোন সাহাবীর সাথে ব্যক্তিগতভাবে পরিচিত ছিলেন, জানতেন। আর যারা তাবি'ঈগণের কারো সাথে ব্যক্তিগতভাবে পরিচিত ছিলেন, জানতেন তারাই হলেন তাবেঈ তাবেঈন বা দ্বিতীয় পর্যায়ের লোক।
তাবেঈ তাবেঈন সম্পর্কে রাসূলের বাণী, "ইবনে মাসউদ থেকে বর্ণিত নবী সাল্লাল্লাহু আলাইহি ওয়া সাল্লাম বলেন: “সর্বোত্তম মানুষ হচ্ছে- আমার প্রজন্ম। এরপর যারা আসবে তাঁরা। এরপর যারা আসবে তাঁরা। অতঃপর এমন কওম আসবে যাদের সাক্ষ্য হলফের পিছনে, হলফ সাক্ষ্যের পিছনে ছুটাছুটি করবে। ”"
আবুল কালাম আজাদ (চিকিৎসক)

প্রফেসর ডাঃ আবুল কালাম আজাদ (জন্ম ১৯৬০) একজন বাংলাদেশী চিকিৎসক। তিনি বাংলাদেশ স্বাস্থ্য অধিদপ্তরের মহাপরিচালক।
তাফসিরে উসমানী

তাফসীরে উসমানী () হল মাহমুদ হাসান দেওবন্দি (১৮৫১ - ১৯২০) ও শাব্বির আহমেদ উসমানি (১৮৮৬ - ১৯৪৯) কর্তৃক উর্দু ভাষায় লিখিত কুরআনের একটি নির্ভরযোগ্য ও প্রামাণ্য তাফসীর বা ব্যাখ্যা গ্রন্থ। মাহমুদ হাসান দেওবন্দি ১ম মনজিল রচনার পর মৃত্যুবরণ করলে ওনার ছাত্র শাব্বির আহমেদ উসমানি বাকি ৬ মনজিল রচনা করেন। পরবর্তীতে এটি "তাফসীরে উসমানী" নামে প্রসিদ্ধি লাভ করে।
শায়খুল হিন্দ মাহমুদুল হাসান উর্দু ভাষায় কুুুুুুরআনের একটি অনুবাদের কাজ শুরু করেন। অনুবাদ শেষ হওয়ার পর এর পাশে সংক্ষিপ্ত ব্যাখ্যা লিখে দিতে শুরু করেন। কুরআনের ৭ মনজিলের মধ্যে ১ মনজিল এভাবে লেখার পর তিনি মৃত্যুবরণ করেন। তার এই অসমাপ্ত কাজ সমাপ্ত করেন তাঁর প্রিয় ছাত্র শাব্বির আহমেদ উসমানি। বিস্তারিত তাফসির লিখার ইচ্ছা ছিল না কারো। কিন্তু এই সংক্ষিপ্ত ব্যাখ্যাগুলো একত্রিত করলে একটি বড় তাফসীর গ্রন্থের রূপ নেয়। পরবর্তীতে শাব্বির আহমেদ উসমানির নামানুসারে এটি তাফসীরে উসমানী নামে প্রসিদ্ধি লাভ করে।
মূল উর্দুতে গ্রন্থটি ৩ খণ্ডে বিভক্ত :
সৌদি সরকার উর্দু ভাষায় কুরআনের তাফসীর প্রচারের নিমিত্তে "বাদশাহ ফাহাদ কুরআন প্রিন্টিং কমপ্লেক্স" কর্তৃক এই তাফসীরটি ছাপিয়ে সারা বিশ্বে বিনামূল্যে বিতরণ করে। বাংলাদেশ সরকার ২০০০ সালে ইসলামিক ফাউন্ডেশন বাংলাদেশ কর্তৃক এর বঙ্গানুবাদ প্রকাশ করে।
ডট্‌-ড্যাশ-সার্জেন্ট

ডট্‌-ড্যাশ-সার্জেন্ট (বৈজ্ঞানিক নাম: "Athyma kanwa(Moore)") ক্রান্তীয় এবং উপক্রান্তিয় ও কম্বোডিয়ায় প্রাপ্ত নিমফ্যালিডি পরিবার এবং লিমেনিটিডিনি উপগোত্র এর অন্তর্গত মাঝারী আকৃতির প্রজাতি। এই প্রজাতি ভারতের বন্যপ্রাণ সংরক্ষণ আইন () অনুসারে তফ্‌সিল ২ এর তালিকার অন্তর্ভুক্ত।
ডট্‌-ড্যাশ-সার্জেন্ট এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়।
ভারতে প্রাপ্ত ডট্‌-ড্যাশ-সার্জেন্ট এর উপপ্রজাতি হল-
ভারত (আসাম, অরুণাচল প্রদেশ, ত্রিপুরা, মেঘালয়, মিজোরাম এবং উত্তর-পূর্ব ভারত), মায়ানমার এবং কম্বোডিয়া ইত্যাদি অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডট্‌-ড্যাশ-সার্জেন্ট, মালয় স্টাফ্‌ সার্জেন্ট () এর সাথে সাদৃশ্যযুক্ত। ডানার উপরিতল অন্যান্য সার্জেন্টদের ন্যায় কালচে বাদামী অথবা গাঢ় খয়েরী এবং সাদা দাগ-ছোপ-বন্ধনীযুক্ত। সামনের ডানায় সেল এর অন্তর্গত সরু রেখাটি অখন্ডিত এবং সম্পূর্ণ এবং উক্ত রেখার শেষপ্রান্তে সামান্যদূরে একটি ত্রিভুজাকৃতি ছোপ বর্তমান। কোস্টাল শিরার নিচ থেকে ডরসাম পর্যন্ত অবিন্যস্তভাবে বিস্তৃত বিভিন্ন আকৃতির ডিসকাল ছোপের সারিতে ৩ নং শিরামধ্যে ছোপ অনুপস্থিত এবং ২ নং শিরামধ্যের ছীপটি গোলাকৃতি। সাবটার্মিনাল সরু রেখাটি টার্মেন অথবা প্বার্শপ্রান্তরেখার সমান্তরাল অবস্থানে থেকে ৩ নং শিরামধ্যে খাঁজের সৃষ্টি করেছে। উক্ত রেখাটিকালচে খয়েরী শিরাদ্বারা খন্ডিত। পিছনের ডানায়, সরলরৈখিক সাব-বেসাল বন্ধনী এবং বক্র পোস্ট-ডিসকাল বন্ধনী এবং হালকা বাদামী সাব টার্মিনাল রেখা বিদ্যমান। পোস্টডিসকাল বন্ধনীটি ডানার শীর্ষভাগ থেকে ডরসাম এবং সাবটার্মিনাল রেখাটি শীর্ষ থেকে টর্নাস পর্যন্ত বিস্তৃত। উভয় ডানায় টার্মেন বিচ্ছিন্নভাবে সরু সাদা ছোট দাগযুক্ত।
ডানার নিম্নতল জলপাই-বাদামী বর্নের এবং দাগ-ছোপ এবং বন্ধনী উপরিতলের অনুরূপ।
শুঙ্গ কালো; মাথা, বক্ষদেশ এবং উদর উপরিপৃষ্ঠে কালচে বাদামী এবং নিম্নপৃষ্ঠে সাদা।
দুর্লভ দর্শন এই প্রজাতির উড়ান দ্রুত, শক্তিশালী এবং হাওয়ায় ডানা ভাসিয়ে উড়ে রেড়ায়। এরা গাছের পাতায়, সরু ডালে, পাথরে এবং মাটিতে অবস্থান করে ডানা মেলা এবং বন্ধ অবস্থায় রোদ পোহায় এবং পুরুষ প্রকারকে ভিজে মাটিতে, পাথরের ভিজে ছোপে বসে মাড-পাডল করতে দেখা যায়। এই প্রজাতি ফুলে বসে মধুপান করে। রোদ পোহানোর কালে এদের উঁচু গাছের চূড়ার পাতায় অবস্থান করতে প্রায়শই দেখা যায়। নিচু উচ্চতাযুক্ত পাহাড়ী জঙ্গলে ছোট নদী অথবা ঝর্নার কিনারে এদের দর্শন মেলে। চিরহরিৎ বনভূমি এদের পছন্দের বাসভূমি এবং এরা বনাঞ্চলেই আবদ্ধ থাকতে বেশি পছন্দ করে।
মধুশ্রী মুখার্জী

মধুশ্রী মুখার্জী (জন্ম ১৯৬১) একজন আমেরিকান লেখক। তিনি "ইনকাউন্টার ইউথ স্টোন এজ আইল্যান্ডারস" (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।
মধুশ্রী মুখার্জী ভারতের পশ্চিমবঙ্গে জন্মগ্রহণ করেন। তিনি যাদবপুর বিশ্ববিদ্যালয়ে পদার্থবিজ্ঞানে স্নাতক ডিগ্রী অর্জন করেন। তারপর শিকাগো বিশ্ববিদ্যালয়ের থেকে পদার্থবিজ্ঞানের পিএইচডি ডিগ্রি অর্জন করেন।
তিনি "ইনকাউন্টার ইউথ স্টোন এজ আইল্যান্ডারস" (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।
লোকমত

লোকমত (আক্ষরিক অর্থে- জনগণের মত) মহারাষ্ট্র রাজ্যে প্রকাশিত একটি মারাঠি ভাষার সংবাদপত্র। জওহরলাল দর্দা ১৯৭১ সালে প্রতিষ্ঠিত, এটি ভারতের বৃহত্তম পঠিত আঞ্চলিক ভাষার সংবাদপত্র। যার ১৮ মিলিয়নেরও বেশি পাঠক রয়েছে এবং মহারাষ্ট্র ও গোয়া রাজ্যের এক নম্বর মারাঠি পত্রিকা। 
আইবিএন ১৮ ব্রডকাস্ট লিমিটেডের সাথে যৌথ উদ্যোগের মাধ্যমে "লোকমত" তার মিডিয়া ব্যবসা টেলিভিশনে প্রসারিত করে। যৌথ উদ্যোগ কোম্পানী, আইবিএন-লোকমত প্রাইভেট লিমিটেড ("আইবিএনএল"), যা ২৪x৭ মারাঠি খবর এবং বর্তমান ঘটনা টেলিভিশন চ্যানেলে পরিবেশন করে, যার প্রথম সম্প্রচার শুরু হয়েছিল ৬ এপ্রিল ২০০৮ সালে। 
২০১৫ সালে সন্ত্রাসী গোষ্ঠী আইসিসের তহবিলের ধরন সম্পর্কিত একটি নিবন্ধে ও পাশাপাশি একটি কার্টুন প্রকাশ করে। এর প্রতিবাদে বিভিন্ন মুসলিম গ্রুপের সহিংস বিক্ষোভকারীরা কার্টুনটিকে "নিন্দনীয়" বলে মনে করে। বিক্ষোভ ছড়িয়ে পড়লে হামলাকারীরা লোকমতের বিভিন্ন অফিসগুলিতে হামলা চালিয়েছিল। কার্টুন সম্পর্কে পুলিশে বেশ কয়েকটি অভিযোগ দায়ের করা হয়েছিল এবং পরবর্তী সময়ে মালিক, কার্টুনিস্ট এবং সম্পাদকের বিরুদ্ধে এফআইআর দায়ের করা হয়েছিল। পত্রিকাটি পরে ক্ষমা চেয়ে বিবৃতি প্রকাশ করে। পুলিশ জানিয়েছিল যে, হামলার পরে তারা মহারাষ্ট্র জুড়ে সমস্ত "লোকমত" অফিসে সুরক্ষা বাড়িয়েছিল।
আল জামিয়াতুল ইসলামিয়া আজিজুল উলুম বাবুনগর

আল জামিয়াতুল ইসলামিয়া আজিজুল উলুম বাবুনগর সংক্ষেপে বাবুনগর মাদ্রাসা চট্টগ্রামের ফটিকছড়ি উপজেলার বাবুনগরে অবস্থিত একটি ঐতিহ্যবাহী ও সুপরিচিত বৃৃৃৃহত্তর কওমি মাদ্রাসা। দারুল উলুম দেওবন্দের মূলনীতিকে ভিত্তি করে পরিচালিত হয় মাদ্রাসাটি। আল্লামা হারুন বাবুনগরী ১৯২৪ সালে এটি প্রতিষ্ঠা করেন।
একমত

একমত ( , অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে।
"একমত" হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল।
সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত।
সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, "একমত" তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়।
"একমত" পাঠকদের চমৎকার পড়ার অভিজ্ঞতা "দেওয়ার" জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র "সপ্তরং" সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা ।
রাম চাঁদ গোয়ালা

রাম চাঁদ গোয়ালা (১৪ সেপ্টেম্বর ১৯৪১ - ১৯ জুন ২০২০) একজন বাংলাদেশী ক্রিকেটার ও প্রশিক্ষক। দেশের প্রথম বাঁহাতি স্পিনার হিসাবে পরিচিত রাম চাঁদ বাংলাদেশের পক্ষে সবচেয়ে বেশি বয়সে প্রতিনিধিত্ব করার রেকর্ডের অধিকারী।
রাম চাঁদ ১৯৪১ সালে ১৪ সেপ্টেম্বর তত্‌কালীন ব্রিটিশ ভারতের ময়মনসিংহ শহরের ব্রাক্ষ্মপল্লীতে জন্মগ্রহণ করেন।
আর্থিক অনটনের কারণে আনন্দ মোহন কলেজে অধ্যয়নের সময় তিনি ইন্টারমিডিয়েট পরীক্ষা দিতে পারেননি।
১৪ বছর বয়সে পন্ডিতপাড়া ক্লাবের হয়ে ময়মনসিংহ লিগে খেলার সুযোগ পান। ১৯৬২ সালে ঢাকা লিগে ভিক্টোরিয়ার হয়ে অভিষেক। ১৯৭৫ সালে মোহামেডানে যোগ দেন। পরে ১৯৮১-৮২ মৌসুম থেকে ১৯৯২-৯৩ পর্যন্ত খেলেছেন আবাহনীতে।
বাবার মৃত্যুর পর ১৯৬৭ থেকে ১৯৭২ সাল পর্যন্ত ব্যক্তিগত কারণে ক্রিকেট থেকে দূরে ছিলেন। পরে আবার শুরু করেন। ১৯৭৫ সালে নাম লেখান মোহামেডানে। পরে ১৯৮১-৮২ মৌসুম থেকে ১৯৯২-৯৩ পর্যন্ত টানা খেলেছেন আবাহনীতে। 
আবহানী দলের হয়ে ১৫ বছর খেলার পাশাপাশি তিনি জাতীয় দলের হয়ে ৪৩ বছর বয়সে অভিষিক্তহন যা বাংলাদেশের পক্ষে রেকর্ড। তিনি শ্রীলঙ্কা এবং পশ্চিমবঙ্গ দলের বিরুদ্ধে খেলেন।
১৯৮২-৮৩ মৌসুমে বাংলাদেশের হয়ে খেলেন পশ্চিমবঙ্গের বিপক্ষে। ১৯৮৫ সালে শ্রীলঙ্কার বিপক্ষে তিনদিনের ম্যাচে রানাতুঙ্গাকে বোল্ড করেছিলেন। শেষবার খেলেছেন ৫৩ বছর বয়সে জিএমসিসির হয়ে। 
জাতীয় দলের ক্রিকেটার মাহমুদউল্লাহ তাঁর ছাত্র ছিলেন।
তিনি ১৯৮৮ সালে বাংলাদেশ ক্রীড়া লেখক সমিতি কর্তৃক বছরের সেরা ক্রিকেটারের পুরস্কার লাভ করেন।
আজহার (নাম)

আজহার () একটি পুরুষ বা স্ত্রী বাচক আরবি নাম, যার অর্থ উজ্জ্বল, জ্বলজ্বলে, ভাস্বর, স্পস্ট। এটি ভাল নাম বা ডাক নাম ও উপাধি সকল ক্ষেত্রে ব্যবহৃত হয়।
ভাল নাম বা প্রদত্ত নাম হিসেবে:
উপাধি বা শেষ নাম হিসেবে:
ওয়ার্কার্স পার্টি

ওয়ার্কার্স পার্টি সারা বিশ্বের বিভিন্ন রাজনৈতিক দল কর্তৃক ব্যবহৃত একটি নাম। এ নামটি রাজনৈতিক বর্ণালীতে বাম এবং ডান উভয় ধারার প্রতিষ্ঠানের দ্বারা ব্যবহৃত হয়েছে। এটি বর্তমানে কমিউনিজম, মার্কসবাদ, মার্কসবাদ-লেনিনবাদ, মাওবাদ, সামাজিক গণতন্ত্র, গণতান্ত্রিক সমাজতন্ত্র, সমাজতন্ত্র ও ট্রটস্কিবাদের অনুসারীরা ব্যবহার করে।
হেন্ড্রিক ভান ক্রমব্রুখে

হেন্ড্রিক ভান ক্রমব্রুখে (; জন্ম: ৩০ এপ্রিল ১৯৯৩) হলেন বেলজিয়ামের লোভেনে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এ আন্ডারলেখটের হয়ে একজন গোলরক্ষক হিসেবে খেলেন।
২০০৯–১০ মৌসুমে, মাত্র ১৭ বছর বয়সে, বেলজীয় ফুটবল ক্লাব স্ট্যান্ডার্ড লিয়েজের হয়ে খেলার মাধ্যমে ক্রমব্রুখে তার জ্যেষ্ঠ পর্যায়ের খেলোয়াড়ী জীবন শুরু করেন; কিন্তু তিনি উক্ত দলের হয়ে একটি ম্যাচও খেলেননি। অতঃপর ২০১১–১২ মৌসুমে, বেলজীয় ক্লাব সিন্ট-ট্রইডেন্সে যোগদান করেন, যেখানে তিনি জ্যেষ্ঠ পর্যায়ে প্রথম এবং উক্ত দলের হয়ে একমাত্র ম্যাচটি খেলেন। অতঃপর তিনি ইউপেনের হয়ে খেলেছেন। ২০১৯–২০ মৌসুমে, তিনি ২.২৫ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন।
জেসন ডেনায়ের

জেসন গ্রেগরি মারিয়ানে ডেনায়ের (; জন্ম: ২৮ জুন ১৯৯৫; জেসন ডেনায়ের নামে সুপরিচিত) হলেন বেলজিয়ামের জেতে-এ জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এ লিওঁ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৩–০৪ মৌসুমে, মাত্র ৮ বছর বয়সে, বেলজীয় ফুটবল ক্লাব গানশোরেনের হয়ে খেলার মাধ্যমে ডেনায়ের তার যুব পর্যায়ের খেলোয়াড়ী জীবন শুরু করেন; অতঃপর তিনি আন্ডারলেখট, জেএমজি একাডেমি এবং ম্যানচেস্টার সিটির মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, ইংরেজ ক্লাব ম্যানচেস্টার সিটির জ্যেষ্ঠ পর্যায়ের দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, কিন্তু উক্ত দলের হয়ে তিনি একটি ম্যাচেও অংশগ্রহণ করেননি। একই মৌসুমে তিনি স্কটিশ ক্লাব সেল্টিকে ধারে যোগদান করেন, যেখানে তিনি মাত্র একটি মৌসুম অতিবাহিত করেছেন; এই দলের হয়ে তিনি ২৯ ম্যাচে ৫টি গোল করেছেন। অতঃপর তিনি তুর্কি ক্লাব গালাতাসারায় এবং ইংরেজ ক্লাব সান্ডারল্যান্ডের হয়ে ধারে খেলেছেন। ২০১৮–১৯ মৌসুমে, তিনি ৬.৫০ মিলিয়ন ইউরোর বিনিময়ে ফরাসি ফুটবল ক্লাব লিওঁ-এ যোগদান করেছেন।
দলগতভাবে, ঘরোয়া ফুটবলে, ডেনায়ের এপর্যন্ত ৪টি শিরোপা জয়লাভ করেছেন, যার মধ্যে দুটি হচ্ছে সেল্টিকের হয়ে এবং দুটি হচ্ছে গালাতাসারায়ের হয়ে।
বনবিহারী মুখোপাধ্যায়

ডাঃ বনবিহারী মুখোপাধ্যায় (১৮৮৫ - ৫ জুলাই ১৯৬৫) এক দরদি চিকিৎসক ও ব্যঙ্গ-সাহিত্যস্রষ্টা ও ব্যঙ্গচিত্রাঙ্কনশিল্পী।
বনবিহারী মুখোপাধ্যায়ের জন্ম ১৮৮৫ খ্রিস্টাব্দে বর্তমানে পশ্চিমবঙ্গের হুগলি জেলার গরলগাছা গ্রামে। পিতা বিপিন বিহারী মুখোপাধ্যায়। মায়ের নাম অপর্ণা। পরে অবশ্য মুখোপাধ্যায় পরিবার কলকাতার বেহালায় বসবাস করতে থাকেন। প্রখ্যাত চিত্রশিল্পী বিনোদ বিহারী মুখোপাধ্যায় ছিল তার সর্বকনিষ্ঠ ভ্রাতা। মুখোপাধ্যায় পরিবারের সদস্যরা ছিলেন বিদ্যোন্মুখ, প্রগতিশীল ও সংস্কৃতিবান। মেডিক্যাল কলেজে অধ্যাপনা কালে বাংলাসাহিত্যের প্রখ্যাত সাহিত্যিক বলাইচাঁদ মুখোপাধ্যায় তথা বনফুল ছিলেন তার ছাত্র। চিকিৎসকের পেশায় বনবিহারীর অসামান্য জনপ্রিয়তা ছিল। অকৃতদার তিনি সাধারণ মানুষের সেবায় সতত নিয়োজিত ছিলেন। অসহায়রা তার যথেষ্ট সহায়তা পেতেন। নিজে সাহিত্য অনুরাগী হিসাবে প্রেরণাও দিতেন ছাত্রদের। বনফুল পরবর্তীকালে মাস্টারমশাইয়ের জীবনী ভিত্তি করে "অগ্নীশ্বর" উপন্যাস রচনা করেছেন। যেটি তারই ভাই অরবিন্দ মুখোপাধ্যায়ের পরিচালনায় চলচ্চিত্রে রূপায়িত হয়। হেমন্ত মুখোপাধ্যায়ের সুর-সংযোজনায় উত্তমকুমার অভিনীত ছায়াছবিটি যথেষ্ট জনপ্রিয় হয়েছিল সেসময় ।
ডাক্তারি পেশায় আসার আগে বনবিহারীর কাছে সংস্কৃত অত্যন্ত প্রিয় বিষয় ছিল এবং সংস্কৃত কবিতা রচনায় পারদর্শী ছিলেন। সংস্কৃত কলেজ থেকে "কাব্যতীর্থ" উপাধি পান। সংস্কৃত ভাষার পাশাপাশি দর্শনশাস্ত্রে সুপরিচিত তিনি ফরাসি সাহিত্যেও অধিকার অর্জন করেছিলেন। এছাড়া নক্ষত্রবিজ্ঞান, পক্ষীতত্ত্ব বিষয়ে তার জ্ঞান ছিল। 'বঙ্গবাণী', 'শনিবারের চিঠি' প্রভৃতিতে নিয়মিত লিখতেন। ' 'বেপরোয়া' নামে তার একটা দল ছিল। দলের অন্যতম সভ্য বিষ্ণুচরণ ভট্টাচার্যের সম্পাদনায় ১৯২৩ খ্রিস্টাব্দে "বেপরোয়া" নামে যে পত্রিকা প্রকাশিত হয় তার বেশির ভাগ লেখাই তিনি লিখতেন। তার গল্প উপন্যাস নাটকের যে ভাবসংঘাত, তা বেশিরভাগই শ্লেষ ও ব্যঙ্গ-বিদ্রুপের মধ্যে ফুটে উঠলেও তাতে ব্যক্তিগত আক্রমণ ছিল না। সমকালীন সমাজের মধ্য যে অন্ধতার তথা রক্ষণশীলতা ছিল কেবল তার বিরুদ্ধে পুঙ্খানুপুঙ্খ সমালোচনা থাকতো। বনবিহারী যেমন ভাল লিখতে পারতেন, তেমন আঁকতেও পারতেন। নিজের রচনা তিনি হাসির ছবি দিয়ে নিজেই সাজাতেন। সেসময় বাংলাদেশে শক্তিশালী কার্টুনিস্ট হিসাবে গগনেন্দ্রনাথ ঠাকুরের সাথে নিজেকে পরিচিত করাতে পেরেছিলেন। বঙ্কিমচন্দ্র চট্টোপাধ্যায়ের দেবী চৌধুরীরাণী অবলম্বনে 'ঢেলে সাজা' নাম দিয়ে কার্টুনের সহযোগিতায় তার প্যারডি তৎকালে বিশেষ উপভোগ্য হয়েছিল। তার ব্যঙ্গ কবিতা ও কার্টুন 'ভারতবর্ষ' পত্রিকায় ধারাবাহিকভাবে প্রকাশিত হত। তার রচিত উপন্যাস ও গ্রন্থ গুলি হল-
বনবিহারী তার বিধবা ভগিনী 'শৈল'র পুনর্বিবাহ দিয়েছিলেন সামাজিক বাধানিষেধ উপেক্ষা করে। ওই বিবাহে তিনিই পৌরহিত্য করেন এবং সেখানে বিচারপতি আশুতোষ মুখোপাধ্যায় উপস্থিত ছিলেন। সৈয়দ মুজতবা আলী বনবিহারীকে বলতেন - "ইণ্ডিয়ান ভলতেয়ার"। সরকারি চাকরি থেকে অবসরের পর তিনি ভাগলপুরে বসবাস করতে থাকেন এবং পরামর্শ চিকিৎসকরূপে ডাক্তারি করতেন।
দরদি চিকিৎসক বনবিহারী ৮০ বৎসর বয়সে ১৯৬৫ খ্রিস্টাব্দের ৫ই জুলাই প্রয়াত হন।
কৃত্রিম যোনি

কৃত্রিম যোনি একটি ডিভাইস যা মহিলা যৌন অঙ্গ অনুকরণ করে নকশা করা হয়েছে। এটি সাধারণত একটি নরম উপাদান দিয়ে তৈরি, তৈলাক্ত এবং কখনও কখনও উত্তপ্ত করার ব্যবস্থাও থাকে।
বিভিন্ন ধরনের কৃত্রিম যোনি রয়েছে। এগুলি চিকিৎসা গবেষণার উদ্দেশ্যে, প্রাণীর প্রজনন, বা যৌন উত্তেজনার জন্য অথবা মানুষের যৌন খেলনা হিসাবে তৈরি করা যেতে পারে। স্ট্রোকার্স এবং স্লিভস হলো এমন যৌন খেলনা যেগুলো যৌন কাজে ব্যবহার করতে হাতে ধরে যৌন উদ্দীপনা জাগাতে হয়। অন্যদিকে একটি কৃত্তিম যোনি যদি কোন যৌন পুতুলে স্থাপন করা থাকে তবে সেটা মুক্তহস্তেও ব্যবহার করা যায়। 
কৃত্রিম যোনি পশুদের শুক্রাণু সংগ্রহের জন্য এবং এর পরবর্তী প্রয়োগের জন্য গবাদি পশুর কৃত্রিম গর্ভধারণ কর্মসূচীতে এবং বীর্য সংগ্রহ কেন্দ্রগুলোর খামার কর্তৃক ব্যাপকভাবে ব্যবহৃত হয়। বীর্য সংগ্রহের জন্য বিশেষভাবে নকশাকৃত একটি কৃত্রিম যোনি থাকে, যা প্রাণীর আসল যোনির কিছু বৈশিষ্ট্য এবং আচরণ অনুকরণ করে।
সংগ্রহ করার বিভিন্ন ধরনের যন্ত্রপাতি রয়েছে, তবে সাধারণ নকশাটিতে একটি টিউব ব্যবহার করা হয় সাধারণভাবে জীবাণুমুক্ত অভ্যন্তর লাইনার এবং বাইরের শক্ত শেল। ভাল ফলাফলের জন্য নলের দেওয়ালগুলি ফাঁপা এবং গরম জলে ভরা থাকে প্রাকৃতিক দেহের তাপমাত্রাকে নকল করতে এবং বীর্য আলাদা করতে একটি ছাঁকনি থাকতে পারে।
একটি কৃত্রিম যোনি, "স্ট্রোকার", "মাস্টারবেশন এইড", "মাস্টারবেটর" বা "পকেট পুসি" এমনভাবে নকশাকরা যা একটি উত্থিত লিঙ্গকে যৌন মিলনের অনুভূতি অর্জন করতে দেয়, একসময় প্রচণ্ড উত্তেজনা জাগায় এবং শেষে বীর্যপাত ঘটাতে সহায়তা করতে সক্ষম। এতে প্রায়শই চলমান অংশ যেমন কম্পনসক্ষমতা থাকে, যা উদ্দীপনা আরো বাড়িয়ে দেয়।
সাধারণত কৃত্রিম যোনি, বাস্তব যোনি সদৃশ বা তার কাছাকাছি আকারের হয়ে থাকে যেখানে লিঙ্গ প্রবেশ করানো যায়। হাতা বা "যোনি সুড়ঙ্গ" নামে পরিচিত অংশটি, লম্বায় ১০ থেকে ২০ সেমি (৪ থেকে ৮ ইঞ্চি) পর্যন্ত হয়ে থাকে। যদি ব্যবহারকারী চান তবে একটি স্পন্দনকারী বুলেট ঢোকানোর জন্য একটি মুক্ত প্রান্ত থাকতে পারে।
আধুনিক সুফি পণ্ডিতদের তালিকা

এই নিবন্ধটিতে আধুনিক সুফি পণ্ডিতদের একটি তালিকা দেয়া হয়েছে। এই তালিকায় থাকা সুফিরা বিশ শতক বা তার পরবর্তী সময়ে পরিচিত।
জন কোচরান

জন আলেকজান্ডার কেনেডি কোচরান (; জন্ম: ১৫ জুলাই, ১৯০৯ - মৃত্যু: ১৫ জুন, ১৯৮৭) তৎকালীন ট্রান্সভাল উপনিবেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০-এর দশকের শুরুতে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জন কোচরান।
১৯২৯-৩০ মৌসুম থেকে ১৯৩১-৩২ মৌসুম পর্যন্ত জন কোচরানের প্রথম-শ্রেণীর খেলোয়াড়ী জীবন চলমান ছিল।
দীর্ঘদেহী ও মজবুত গড়নের ফাস্ট বোলার ছিলেন তিনি। পিচের উভয়দিকেই বলকে ঘুরাতে পারতেন। তিন মৌসুমব্যাপী তার প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি ট্রান্সভাল ও গ্রিকুয়াল্যান্ড ওয়েস্টের সদস্যরূপে খেলেন। ২৪.০৬ গড়ে পনেরো উইকেট লাভ করেন তিনি।
জন কোচরান ডানহাতি মিডিয়াম-ফাস্ট বোলার ছিলেন ও নিচেরসারির ডানহাতি ব্যাটসম্যান হিসেবে নামতেন। মাত্র চারটি প্রথম-শ্রেণীর খেলায় অংশ নেন ও কোন ইনিংসেই তিনের অধিক উইকেট লাভ না করা সত্ত্বেও ইংল্যান্ডের বিপক্ষে খেলার জন্যে তাকে দক্ষিণ আফ্রিকা দলে অন্তর্ভুক্ত করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কোচরান। ২১ ফেব্রুয়ারি, ১৯৩১ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩০-৩১ মৌসুমে ইংল্যান্ড দল দক্ষিণ আফ্রিকা গমনে আসে। সিরিজের পঞ্চম ও চূড়ান্ত টেস্টে তাকে খেলানো হয়। ডারবানে অনুষ্ঠিত ঐ টেস্টে বোলিং উদ্বোধনে নেমেছিলেন তিনি। ২৩ ওভারে ৪৭ রান খরচ করলেও কোন উইকেটের সন্ধান পাননি এবং দ্বিতীয় ইনিংসে তাকে দিয়ে বোলিং করানো হয়নি। ঐ টেস্টটি ড্র হলে সিরিজ জয়ে অগ্রসর হয় স্বাগতিক দল। কোচরান কোন উইকেট পাননি; তাসত্ত্বেও খেলাটি ড্র হয়েছিল।
টেস্ট ক্রিকেট থেকে প্রত্যাখ্যাত হবার পর আর একটিমাত্র প্রথম-শ্রেণীর ক্রিকেট খেলায় অংশ নিয়েছিলেন তিনি। ১৫ জুন, ১৯৮৭ তারিখে ৭৭ বছর বয়সে ট্রান্সভালের জোহেন্সবার্গ এলাকায় জন কোচরানের দেহাবসান ঘটে।
প্রামেয়া

প্রামেয়া (ପ୍ରମେୟ), একটি ওড়িয়া ভাষার সংবাদপত্র। প্রেমিয়া একটি জনপ্রিয় ওডিয়া দৈনিক। এটি সুপ্রিয়া বল্লাল্লাহে ২০১১ সালে প্রতিষ্ঠিত হয়েছিল, এটি তুলনামূলকভাবে একটি নতুন সংবাদপত্র। এটি প্রকাশ করেছেন সুমমা রিয়েল মিডিয়া প্রাইভেট লিমিটেড। সংবাদপত্রের প্রতিযোগিতামূলক বিশ্বে এটি নিজের নাম তৈরি করেছে। পত্রিকাটি প্রথম প্রয়াত ডঃ গণেশ্বর মিশ্র প্রকাশ করেছিলেন। এটি উড়িষ্যার তৃতীয় সর্বাধিক পঠিত সংবাদপত্র (সংবাদ এবং সমাজের পরে)। ২০১৫ সালে এটি নিজস্ব টিভি চ্যানেল, প্রেমিয়া নিউজ ৭ চালু করে, যা উপগ্রহ টেলিভিশনের মাধ্যমে উপলব্ধ।